Candu

Candu () atau nama saintifiknya : Lachryma papaveris) ialah sejenis dadah yang terbentuk daripada pengegringan getah torehan lenggai-lenggai benih mentah sejenis bunga popi iaitu Papaver somniferum. Candu mengandungi sehingga 16% morfin, sejenis alkaloid opiat yang paling banyak diproses secara kimia untuk menghasilkan heroin untuk penjualan dadah haram. Damarnya juga mengandungi kodeina dan alkaloid bukan narkotik, seperti papaverina dan noskapina. Meconium dalam sejarah merujuk kepada kaitan, penyedian lemah yang dihasilkan dari bahagian lain pokok popi atau spesies popi yang seumpamanya. Penghasilan candu moden mencapai kemuncak pengeluaran selama beralaf-alaf, di mana sumber popi, kaedah pengeluaran dan pemprosesan, dan kaedah pengambilan menjadi semakin kuat.

Penanaman popi candu untuk makanan, anestesia, dan upacara keagamaan dipercayai mula sejak Zaman Neolitik. Tamadun-tamadun Sumeria, Assyria, Mesir, Minoan, Yunani, Rom, Farsi dan Empayar Arab masing-masing menggunakan candu secara meluas, kerana candu merupakan bentuk lega nyeri paling berkesan yang ada membolehkan pakar bedah kuno melakukan prosedur pembedahan yang berpanjangan. Candu disebut dalam salah satu teks perubatan paling penting dalam dunia silam, termasuk Papyrus Ebers serta penulisan Dioscorides, Galen, dan Ibnu Sina. Pengunaan perubatan meluas bagi candu mentah berterusan sepanjang berlangsungnya Perang Saudara Amerika sebelum ia digantikan dengan morfina dan penggantinya yang boleh dicucuk pada dos yang diukur dengan jitu. Morfina buatan Amerika masih dihasilkan terutamanya dengan popi yang ditanam dan diproses di India dalam kaedah tradisional dan kekal sebagai pelega kesakitan piwaian bagi mangsa perang.

 Sejarah kegunaan 

 Di China 
Kegunaan dadah untuk tujuan riadah bermula dalam sejarah China pada kurun ke-15 pada skop yang terhad kerana bahan tersebut sukar didapati serta mahal. Perdagangan candu menjadi lebih biasa pada kurun ke-17 apabila ia dicampur dengan tembakau untuk tujuan merokok, dan ketagihan mula dikenal pasti.

Pengharaman candu di China bermula pada 1729, dan diikuti dengan hampir dua abad peningkatan candu secara berganda. China mempunyai lebihan dagangan dengan British, yang mendorong kepada penyusutan stok perak British. Dengan itu, pihak British cuba menjadikan penduduk China bergantung tinggi kepada candu untuk membaiki imbangan perdagangan mereka melalui bekalan candu yang diperolehi dari jajahan mereka di India. Rampasan candu besar-besaran oleh Maharaja China yang cuba menghentikan penghantaran candu mendorong kepada dua Perang Candu pada tahun 1840 dan 1858, yang menyebabkan Britain mengalahkan China dan perdagangan candu meluas ke seluruh negara. Selepas 1860 penggunaan candu terus meningkat dengan peningkatan penghasilan candu tempatan di China sehingga lebih dari satu suku penduduk lelaki negara tersebut ketagihan candu menjelang 1905. Kegunaan candu sebagai dadah riadah atau ketagihan di negara lain kekal jarang berlaku sehingga lewat kurun ke-19 di mana keadaan pengunaannya dirakamkan dalam penulisan bercampur-campur (ambivalent) yang kadangkalanya memuji pengunaan dadah ini.

 Di alam Nusantara 
Sumber-sumber penulisan kamus awal bahasa Melayu ada meletakkan titik mulanya candu diperkenalkan ke alam Melayu melalui pertembungan dengan para pedagang dari tanah India: Raja Ali Haji dalam bukunya Kitab Pengetahuan Bahasa sendiri ada menyatakan bahawa "candu" itu didatangkan dari Benggali Barat, tetapi ada juga sumber yang menempatkan ia dari serapan  cāndu "olesan" atau  caṇḍu.

Candu diketahui menjadi dikenali oleh orang Jawa didatangkan dari rantau-rantau lain, diduga dari Turki dan Parsi. Buku Opium To Java ditulis James R. Rush menyebutkan bahawa saudagar Arab membawa masuk candu ke pulau Jawa, meskipun tidak ditemukan bukti-bukti lain yang menunjukkan sejak bila candu mulai diperdagangkan di pulau itu.  

Belah jajahan Belanda
Syarikat Hindia Timur Belanda pada 1677 mendapatkan perjanjian dengan raja Jawa ketika itu, Amangkurat II untuk memasukkan candu ke Mataram dan memonopoli perdagangan candu di seluruh negeri ttersebut. Perjanjian serupa juga disusul di Cirebon setahun kemudian. Sejak tahun 1619-1799 VOC bisa memasukkan 56.000 kg candu mentah setiap tahun ke Jawa. Dan pada 1820 tercatat ada 372 pemegang lesen untuk menjual opium.

Penikmat candu tersebar dalam berbagai-bagai lapisan masyarakat khususnya di Jawa Tengah dan Jawa Timur di mana sebanyak seorang dari 20 orang Jawa mengisap diamati candu dalam catatan ditulis pakar candu, Henri Louis Charles Te Mechelen tahun 1882. Kegiatan menghisap candu ini mula diperlihatkan sebagai gaya hidup sehingga disuguhkan sebagai tanda kehormatan bagi tetamu di rumah para bangsawan Jawa dan China. Golongan seniman wayang, pedagang keliling dan tukang-tukang upahan di perkebunan sering mencandu untuk mendatangkan serta menikmati sensasi khayal, sebagai penenang dan pengurang rasa sakit pegal di badan., tetapi kelompok masyarakat lain juga menjadi , meskipun kebanyakan "pecandu" ini menggunakan candu yang bermutu rendah. Perebakan kegiatan ini agak terhalang di Banten dan tanah Pasundan kerana pengaruh budaya, moral dan agama Islam yang kuat "memagari" kegunaan candu di wilayah tersebut. Sempat ada larangan rasmi memperdagangkan opium di wilayah tersebut dan Banten menutup perdagangan opium pada awal abad 19, meskipun demikian pasar gelap candu dapat ditemukan.

Ada juga catatan terjadi penyeludupan opium di Priangan pada waktu itu dan ketika kemudian Belanda berhasil membuka perdagangan di wilayah tersebut, jumlah pemakainya jauh lebih kecil bila dibandingkan dengan wilayah Surakarta, Yogyakarta Kediri, Madiun, Rembang, Kedu, Pasuruan, Probolinggo bahkan juga di eks keresidenan Besuki jauh di timur.

Belah jajahan British
Sebanyak 550 buah kedai menjual candu paling banyaknya dikira dalam kawasan Kreta Ayer pusat kota Singapura yang menjadi tarikan banyak pengunjung tidak kira darjat dan jenis pekerjaan; lagi-lagi kerana kurangnya peluang hiburan untuk melepaskan tekanan dalam kalangan buruh pekerja.

 Pengawalan 
Pengawalan candu sejagat bermula dengan stigma penghijrah China dengan sarang candu yang meningkat dengan pantasnya dari undang-undang kecil perbandaran pada 1870-an kepada pembentukan Jawatankuasa Candu Antarabangsa (International Opium Commission) pada tahun 1909. Dalam tempoh ini gambaran mengenai candu dalam penulisan menjadi kotor dan ganas. Perdagangan candu British kebanyakannya digantikan oleh pengeluaran morfina dan heroin tempatan China yang dimurnikan terdapat semakin meluas sebagai suntikan, dan ubat paten mengandungi hasil candu (opiate) mencapai kemuncaknya.

Candu merupakan dadah diharamkan dalam kebanyakan negeri semasa awal kurun ke-20, mendorong kepada pola penghasilan candu moden sebagai awalan dadah rehlah haram atau dadah diedar secara sah yang dikawal ketat. Pengeluaran candu haram yang kini dikuasai oleh Afghanistan telah meningkat secara tetap di tahun kebelakangan kepada 6600 tan setahun, hampir satu perlima pengeluaran bahan ini pada tahun 1906. Kegunaan haram candu biasanya bertukar kepada heroin, yang menggandakan kekuatannya, dan diambil melalui suntikan (intravenous), yang lebih dari menggandakan jumlah dadah yang memasuki tubuh penggunanya.

Penghasilan
Opium telah dilarang di banyak negara pada awal abad ke-20, membawa kepada corak pengeluaran opium moden sebagai pelopor untuk dadah rekreasi haram atau dadah preskripsi sah yang dikawal ketat dan dikenakan cukai tinggi. Pada 1980, 2,000 tan opium membekalkan semua kegunaan sah dan haram. Pengeluaran di seluruh dunia pada 2006 ialah 6,610 tan—lebih kurang satu perlima paras pengeluaran pada 1906; sejak itu, pengeluaran opium telah menurun.

Pada 2002, harga untuk satu kilogram opium ialah  untuk petani,  untuk pembeli di Afghanistan, dan  di jalanan Eropah sebelum ditukar menjadi heroin.

Pengeluaran opium meningkat dengan ketara, melebihi 5,000 tan pada 2002 dan mencapai 8,600 tan di Afghanistan dan 840 tan di Segitiga Emas pada 2014. Pertubuhan Kesihatan Sedunia menganggarkan bahawa pengeluaran opium semasa perlu meningkat lima kali ganda untuk memenuhi keperluan perubatan global keseluruhan. Panel tenaga suria yang digunakan di Afghanistan membolehkan petani menggali telaga mereka lebih dalam, membawa kepada hasil candu yang melimpah tahun demi tahun. Dalam laporan 2023, penanaman popi di selatan Afghanistan berkurangan lebih 80% akibat kempen Taliban untuk menghentikan penggunaannya untuk opium. Ini termasuk pengurangan 99% pertumbuhan opium di Wilayah Helmand. Pada November 2023, laporan PBB menunjukkan bahawa di seluruh Afghanistan, penanaman popi menurun lebih 95%, menyingkirkannya daripada kedudukannya sebagai pengeluar opium terbesar dunia.

Lihat juga
 Dadah
 Ganja
 Ekstasi

 Rujukan 

 Bacaan lanjut 
 Ahmad, Diana L. The Opium Debate and Chinese Exclusion Laws in the Nineteenth-century American West (University of Nevada Press, 2007). Drugs and Racism in the Old West.
 Armero and Rapaport. The Arts of an Addiction. Qing Dynasty Opium Pipes and Accessories (privately printed, 2005)
 Auerbach, Sascha. Race, Law and 'The Chinese Puzzle' in Imperial Britain. New York: Palgrave-Macmillan Press, 2009.
 Booth, Martin. Opium: A History. London: Simon & Schuster, Ltd., 1996.




 Derks, Hans: History of the Opium Problem: The Assault on the East, ca. 1600–1950. Sinica Leidensia, 105. Leiden: Brill, 2012. . ISBN 978-90-04-22158-1
 Dikötter, Frank, Lars Laamann, and Zhou Xun. Narcotic culture: a history of drugs in China Chicago: University of Chicago Press, 2004.
 Dormandy, Thomas (2012) Opium: Reality's Dark Dream, Yale University Press
 Fairbank, J.K. (1978) The Cambridge History of China: volume 10 part I, Cambridge, CUP
 Franck Daninos, L'opium légal produit en France, La Recherche, May 2005

 Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5K
 Furek, Maxim W. (2008) The Death Proclamation of Generation X: A Self-Fulfilling Prophesy of Goth, Grunge and Heroin, i-Universe. ISBN 978-0-595-46319-0


 Hideyuki Takano; The Shore Beyond Good and Evil: A Report from Inside Burma's Opium Kingdom (2002, Kotan, ISBN 0-9701716-1-7)
 Latimer, Dean, and Jeff Goldberg with an Introduction by William Burroughs. Flowers in the Blood: The Story of Opium. New York: Franklin Watts, 1981

 Martin, Steven. The Art of Opium Antiques. Chiang Mai: Silkworm Books, 2007. Photographs and history of Chinese and Vietnamese opium-smoking paraphernalia.
 McCoy, Alfred W. The Politics of Heroin: CIA Complicity in the Global Drug Trade. New York: Lawrence Hill Books, 1991.


 Musto, David F. The American Disease: Origins of Narcotic Control. New York: Oxford University Press, 1987.


 Peters, Gretchen. Seeds of Terror: How Heroin is Bankrolling the Taliban and Al Qaeda, Thomas Dunne Books (2009).




 Pautan luar 
 A fleet of opium clippers on the River Ganges
 Confessions of a Poppy Tea addict
 DEA drug information: Opium, morphine, and heroin
 From Flowers to Heroin, CIA publication
 Erowid: Opium
 Opium in India
 Opium Made Easy by Michael Pollan (originally appeared in Harper's.)
 Opium Museum: Opium paraphernalia and historical photos of opium smokers
 BLTC Research: Speculations on the future of opioids
 Thailex photo: Traditional method of using opium in Thailand
 Tsur Shezaf, Witer, The Opium Growers of Sinai
 UNODC – United Nations Office on Drugs and Crime – Afghan Opium Survey 2009

Kategori:Dadah